Korklinīki (Nautrēnu pagasts)

Korklinīki ir ciems Rēzeknes novada, Nautrēnu pagasta ziemeļaustrumos un robežojas ar Ludzas novadu. Tuvākais lielais ciems ir Dekteri, no kurienes līdz Korklinīkiem ir 1,5 km. Korklinīki atrodas 270 km attālumā no Rīgas, 32 km — no Rēzeknes un 20 km no Kārsavas un aptuveni 7 km no pagasta centra Rogovkas. Cauri Korklinīkiem tek Ičas upe. No austrumiem un rietumiem apdzīvoto vietu apņem meža masīvi, bet ziemeļos izvietojies Rancānu ciems.

Iedzīvotāju skaits laika gaitā Korklinīkos ir samazinājies.

Korklinīkos dzimis un dzīvojis Andrivs Jūrdžs, latīņu drukas aizlieguma laika (1864—1904) ievērojamākais grāmatu pārrakstītājs un izplatītājs Latgalē.

1897. gadā katoļu ciemā bija 4 sētas ar 28 cilvēkiem.

 Atsauces